Фил Бул
philbull@gmail.com 2014
Ако рачунар обавља много посла, користиће више времена процесора и више меморије.

# Да ли је нормално да мој рачунар користи толико процесора или меморије?

Сви програми који раде на вашем рачунару деле време процесора (ЦПУ) и меморију. Ако покренете много програма одједном, или ако неки програми обављају много посла, користиће се већи проценат обе ове ствари.

Ако је искоришћеност процесора око 100%, то значи да ваш рачунар покушава да обави више посла него што има капацитета за то. Ово је обично у реду, али значи да програми могу мало успорити. Рачунари теже да користе близу 100% процесора када обављају рачунарски захтевне ствари попут покретања игара.

Ако процесор ради на 100% дуже време, то би могло учинити ваш рачунар иритантно спорим. У том случају, требало би да сазнате који програм користи толико времена процесора.

Ако је искоришћеност меморије близу 100%, то може доста успорити ствари. То је зато што ће рачунар тада покушати да користи ваш чврсти диск као привремено складиште меморије, које се назива разменска меморија (своп). Чврсти дискови су много спорији од системске меморије.

Можете покушати да ослободите мало системске меморије затварањем неких програма. Ако ствари постану преспоре, покушајте да поново покренете рачунар.

Меморија приказана у језичку Ресурси је системска меморија (такође се назива РАМ). Она се користи за привремено држање програма док раде на рачунару. Ово није исто што и чврсти диск или друге врсте меморије, које се користе за трајније скластиштење датотека и програма.